అక్కల మంగయ్య

అక్కల మంగయ్య పేరొందిన లోహశిల్పకారుడు.

 జననం 
ఇతను 1939, సెప్టెంబర్ 4 న గుంటూరు, తెనాలి లో శిల్పకారుల కుటుంబంలో  కోటిరత్నమ్మ, అక్కల రామయ్య దంపతులకు జన్మించాడు. చారిత్రక పట్టణంగా, లలితకళలకు పుట్టినిల్లుగా, ఆంధ్ర ప్యారిస్‌గా కీర్తి పొందిన తెనాలిలో మూడు తరాలుగా శిల్పకళారంగంలో రాణిస్తున్న కుటుంబం అక్కల మంగయ్య గారిది. దాదాపుగా వందేళ్లుగా ఈ రంగంలో ఆ కుటంబ సభ్యులు తమ ప్రతిభను నిరూపించుకొంటున్నారు.

 శిల్పకళా ప్రస్థానం 
తండ్రి రామయ్య నుండి శిల్పకళావారసత్వానికి అందిపుచ్చుకొని వచ్చిన అవకాశాన్ని సద్వినియోగం చేసుకొని, క్రమశిక్షణ, నిబద్ధతతో అంకితభావంతో రాతి, పోత విగ్రహాలను తయారు చేసేవారు. వీరి వారసులుగా సోదరులు అక్కల రామకృష్ణ, రామమోహనరావు, శ్రీరామ్ లు, కుమారులు రామలింగేశ్వర్ కూడా ఇదే రంగంలో కొనసాగుతున్నారు. ఉభయ తెలుగు రాష్ట్రాలలోనే కాకుండా, అమెరికాలోని అనేక ఆలయాలకు దేవతా మూర్తుల విగ్రహాలు, ప్రముఖుల విగ్రహాలు రూపకల్పన చేసి గుర్తింపు పొందారు. ‘థామ శ్రీనివాస శిల్ప విగ్రహశాల’ పేరుతో వేల సంఖ్యలో విగ్రహాలు తయారుచేశారు.

 గుర్తింపు 
మన ముఖ్యమంత్రులు టంగుటూరి అంజయ్య, కొణిజేటి రోశయ్య, వై.యస్. రాజశేఖరరెడ్డి, నందమూరి తారకరామారావు, నారా చంద్రబాబునాయుడు, రాష్ట్రపతి శంకర దయాళ్ శర్మ ల నుండి ప్రశంసలు అందుకున్నారు. ఇత్తడి, బంగారం, రాగి, వెండి వంటి విభిన్న లోహములలతో అక్కల కుటుంబం, నగిషీలు, పంచ లోహాల తయారిలో ప్రపంచ ప్రఖ్యాతిగాంచారు.

 మూలాలు 

 తెనాలి శిల్పకళ పుస్తకం నుండి.

 వెలుపలి లంకెలు 
 https://www.thehansindia.com/andhra-pradesh/andhra-pradesh-eminent-sculptor-akkala-mangaiah-passes-away-in-tenali-694026
 https://www.sakshi.com/telugu-news/andhra-pradesh/sculpture-akkala-mangayya-passed-away-tenali-1376077

వర్గం:1939 జననాలు
వర్గం:భారతీయ చిత్రకారులు
వర్గం:గుంటూరు జిల్లా చిత్రకారులు
వర్గం:గుంటూరు జిల్లా వ్యక్తులు